હરિયાણાની દક્ષિણે આવેલા નીમખેડા ગામમાં નવ સભ્યોની પંચાયતમાં ૨૦૦૫માં તમામ મહિલાઓ ચૂંટાઈ હતી. તેમણે પાણી, રહેઠાણ અને સ્કૂલની સમસ્યા ઉકેલી તેથી ૨૦૦૮માં રાજ્ય સરકારે તેને ‘મોડેલ ગામ’ જાહેર કર્યું હતું. હવે સુધારેલા કાયદા અનુસાર આમાંથી એક પણ મહિલા ચૂંટણી જ લડી નથી શકતી, કારણ કે તે અશિક્ષિત છે. સુધારા મુજબ સામાન્ય મહિલા ઓછામાં ઓછું આઠમું પાસ અને પછાત મહિલા પાંચમું પાસ હોવી જરૂરી છે.